**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 70. Статута Општине Гаџин Хан ( “Службени лист града Ниша” број 10/19 и 101/19), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008 и 79/2017), члана 20. Пословника Општинског већа општине Гаџин Хан (“Службени лист града Ниша” број 93/2004),

Општинско веће општине Гаџин Хан на 94. седници одржаној дана 15. марта 2023.год. донело је следећу:

**ЗАКЉУЧАК**

**О упућивању захтева председници Скупштине општине Гаџин Хан**

**за наставак одложене 23. седнице Скупштине општине**

1. Општинско веће општине Гаџин Хан упућује захтев за заказивање наставака одложене 23. седнице скупштине општине председници СО Гаџин Хан која је била заказана за 24.02.2023.год. Позива се председница Скупштине општине Гаџин Хан да наставак наведене седнице закаже најкасније у року од 48 часа од предаје овог закључка.
2. Општинско веће општине Гаџин Хан захтева да се одложена седница одржи у уторак 21.03.2023. год. са почетком у 10.00 часова.
3. Непходно је наставити одложену седницу због обавеза доношења скупштинских одлука које су од значаја за функционисање јединице локалне самоуправе. Такође неопходно је одржати седницу скупштине општине у складу са чланом 85. став 1. тач.1 Закона о локалној самоуправи који прописује да *„Скупштина јединице локалне самоуправе може се распустити ако: 1) скупштина не заседа дуже од три месеца;“.*
4. Овај закључак доставити председници скупштине општине Гаџин Хан на даље поступање.

**ОПШТИНСКО ВЕЋЕ ОПШТИНЕ ГАЏИН ХАН**

Број:\_\_\_\_\_\_\_\_\_\_\_\_\_\_\_\_\_

У Гаџином Хану,дана 15.03.2023. године ПРЕДСЕДНИК

Милисав Филиповић